./data/phi0914/phi0014/phi0914.phi0014.perseus-lat2.xml
Sextius eadem uiolentia coerceri putaret seditionem posse qua mota erat,       misso ad uociferantem quendam militem lictore cum inde clamor et iurgium       oreretur,  saxo ictus turba excedit, insuper       increpante qui uolnerauerat habere quaestorem quod imperator esset militibus       minatus   ad hunc tumultum accitus Postumius       asperiora omnia fecit acerbis quaestionibus, crudelibus suppliciis  postremo cum       modum irae nullum faceret, ad uociferationem eorum quos necari sub crate       iusserat concursu facto, ipse ad interpellantes poenam uecors de tribunali       decurrit   ibi cum submouentes passim lictores       centurionesque uexarent turbam, eo indignatio erupit ut tribunus militum ab       exercitu suo lapidibus cooperiretur   quod tam       atrox facinus postquam est Romam nuntiatum, tribunis militum de morte collegae       per senatum quaestiones decernentibus tribuni plebis intercedebant   sed ea contentio ex certamine alio       pendebat quod cura incesserat patres ne metu quaestionum plebs iraque tribunos       militum ex plebe crearet, tendebantque summa ope ut consules crearentur             cum senatus consultum fieri tribuni plebis       non paterentur, iidem intercederent consularibus comitiis, res ad interregnum       rediit  uictoria deinde penes patres fuit